OzLabs/hebrew-wiki-articles huggingface dataset:
אתלקלצטיד

אתלקלצטיד (etelcalcetide), לשעבר ולקלצטיד (velcalcetide), הוא החומר הפעיל בתרופה פארסביב (parsabiv).

אתלקלצטיד הוא תרופה מחקת-סידן (קלצימימטית) המיועדת לטיפול בפעילות-יתר שניונית של בלוטת יותרת-התריס בחולים העוברים דיאליזה. התרופה ניתנת לווריד בסוף כל דיאליזה. התרופה אינה רשומה בישראל, אך מיובאת לישראל, על פי הצורך, תחת אישור מיוחד של משרד הבריאות.

==היסטוריה==
במקור, אתלקלצטיד פותח על ידי חברת קאי פרמסוטיקלס (KAI Pharmaceuticals) מארצות הברית. לאחר תוצאות חיוביות בניסויים קליניים שלב II, אמג'ן רכשה את KAI בתמורה ל-315 מיליון דולר.

בשנת 2011, חברת KAI הגיעה להסכם עם אונו פרמסוטיקל (Ono pharmaceuticals) היפנית לגבי ייצור של אתלקלצטיד ביפן. שווי העסקה היה מיליארד ין יפני. ב-25 באוגוסט 2015, אמג'ן הודיעה על הגשה של בקשה לאישור של תרופה חדשה למנהל המזון והתרופות האמריקאי (FDA), עבור אתלקלצטיד. בנובמבר 2016 סוכנות התרופות האירופית (EMA) אישרה את התרופה. בפברואר 2017 ה-FDA האמריקאי אישר את פארסביב לטיפול בפעילות-יתר שניונית של בלוטת יותרת-התריס.

==מחקר==
ניסויים קליניים של שלב II מצאו כי אתלקלצטיד היה מסוגל להפחית רמות של PTH בקוהורט אחד ב-49%, לעומת עליה של 29% קבוצת האינבו. בניסוי קליני אחר של שלב II, 89% מהחולים חוו 30% הפחתה ב-PTH ו-56% השיגו רמת PTH של 300 פק"ג/מ"ל. ב-2017, 2 ניסויים קליניים שלב III, מצאו ששימוש באתלקלצטיד הראה הפחתת תסמינים גדולה יותר, בהשוואה עם אינבו. אתלקלצטיד אף היה מסוגל להפחית רמות של PTH מתחת ל-300 פק"ג/מ"ל, לעיתים קרובות יותר. ניסויים קליניים פדיאטריים של שלב I של אתלקלצטיד, מתוכננים עבור ארצות הברית ובריטניה.

==שימושים רפואיים==
אתלקלצטיד נמצא בשימוש לטיפול בפעילות-יתר שניונית של בלוטת יותרת-התריס, באנשים עם אי-ספיקת כליות כרונית (CKD), המטופלים בהמודיאליזה. פעילות-יתר של בלוטת יותרת-התריס (Hyperparathyroidism) היא מצב של רמות גבוהות של הורמון יותרת-התריס (PTH) וניצפה לעיתים קרובות, באנשים עם CKD.

==כימיה==
אתלקלצטיד הוא חלבון, המורכב ברובו מ-D-חומצות אמינו, במקום מ-L-חומצות אמינו הנפוצות.

הגדרה כימית: אתלקלצטיד הוא דיסולפיד של N-אצטיל-D-ציסטניל-D-אלאניל-D-ארגיניל-D-ארגיניל-D-ארגיניל-D-אלאניל-D-ארגינינאמיד עם L-ציסטאין.

==פרמקודינמיקה==
===מנגנון פעולה===
אתלקלצטיד פועל על ידי קישור והפעלת קולטן חישה לסידן (CaSR) בבלוטת יותרת התריס כמפעיל אלוסטרי, מה שמביא להפחתה ולדיכוי של PTH.

===פרמקוקינטיקה===
אתלקלצטיד עובר אלימינציה מסדר ראשון, עם זמן מחצית חיים של 19 שעות. לא בוצעו ניסויי אינטראקציות בבני אדם. ניסויים במבחנה הראו היעדר זיקה של אתלקלצטיד לאנזימי ציטוכרום-P450 או לחלבוני טרנספורט נפוצים. אי לכך, לא צפויות אינטראקציות פרמקוקינטיות רלוונטיות.

==תופעות לוואי==
תופעות לוואי נפוצות (ביותר מ-10% של האנשים) הן בחילה, שלשול, התכווצויות שרירים והיפוקלצמיה (רמות נמוכות מידי של סידן בדם). בניסויים קליניים, היפוקלצמיה הייתה בדרך כלל, קלה עד מתונה וללא תסמינים. עליה במקטע QT של יותר מ-60 מילישניות אותרה ב-1.2% מהאנשים שקיבלו אתלקלצטיד.

עקב הרמות הנמוכות יותר של PTH שלם (iPTH) המושגות על ידי שימוש בתרופה זו, ייתכן כי מחלת עצמות דינמית, עלולה להופיע ברמות של מתחת ל-100 פיקוגרם\מיליליטר (פק"ג/מ"ל).

==התוויות נגד==
לתרופה התוויית נגד לשימוש באנשים עם רמות סידן נמוכות בדם, מתחת לנורמה.

==הערות שוליים==

קטגוריה:תרופות
איוואן יעקבי

ד"ר איוואן (יוהאנס הנס יוחנן) יעקבי (בסרבו-קרואטית: Ivan Johannes Hans Johanan Jacobi; 30 באוקטובר 1868, זאגרב, האימפריה האוסטרו-הונגרית – 2 באוקטובר 1941, זאגרב, המדינה העצמאית של קרואטיה) היה משפטן ועו"ד ידוע ביוגוסלביה, ממייסדי וראשי התנועה הציונית בממלכת יוגוסלביה, מייסד ההסתדרות הציונית בממלכה, יו"ר הוועד הפועל של ההסתדרות הציונית, יו"ר הסיעה הציונית במועצת הקהילה היהודית בזאגרב.

==קורות חייו==
ד"ר איוואן הנס יעקבי היה בנו בכורו של הרב הראשי ליהודי יוגוסלביה הרב ד"ר הושע יעקבי (1841–1925) ושל הולדה לבית פאנדר. הרב יעקבי שגדל בברלין היה רבה של זאגרב ומנהיגה הדתי של הקהילה האשכנזית
ביוגוסלביה משנת 1867 עד למותו.

איוואן יעקבי רכש השכלה יסודית בעיר הולדתו, וסיים בית ספר תיכון גם בזאגרב. בגיל 13 נשא את דרשת בר המצווה שלו בבית הכנסת בזאגרב בעברית (ולא בגרמנית כנהוג אז) ופתח אותה במילים "עברי אנוכי", בהדרכת אביו הרב יעקבי שהיה גם מורה לעברית ושם דגש על החינוך היהודי של ילדיו.
בהמשך, יצא ללימודי משפטים וכלכלה באוניברסיטת דרזדן ובאוניברסיטת וינה וב-1897 סיים בהצלחה דוקטורט. הוא שב לזאגרב ופתח בה משרד לעריכת דין מצליח למשפט מסחרי שייצג חברות גדולות.
שותפו במשרד עורכי הדין היה חבר הפרלמנט הקרואטי עו"ד ד"ר ליודביט שוורץ (אף הוא יהודי).

בשלהי המאה ה-19 ובתחילת המאה ה-20, עם יסוד התנועה הציונית התחיל יעקבי להיות פעיל ציוני יחד עם אביו הקשיש, גיסו ד"ר הוגו שפיצר ולאחר מכן גם עם אחיותיו לואיזה לאה זלוסצר וקלרה לויה ברמפר. יעקבי והוגו שפיצר היו ראשוניי המנהיגים הציונים ביוגוסלביה וייסדו למעשה את הפעילות הציונית, עוד בטרם הקמת ממלכת יוגוסלביה. בתחילת המאה ה-20 יעקבי ייסד את "אחדות" האגודה הציונית הראשונה בזאגרב. עם התפרקות האימפריה האוסטרו-הונגרית ב-1918, ניסח ושלח תזכיר, יחד עם אלכסנדר ליכט למועצה הלאומית בזאגרב שקורא להכיר בשוויון הזכויות ובאוטונומיה הלאומית של המיעוט היהודי ביוגוסלביה, התזכיר נחתם בשם "ההסתדרות הציונית הארצית בארצות יוגוסלביה". 

כך למעשה נוסדה ההסתדרות הציונית ביוגוסלביה. בהמשך היה יעקבי יו"ר הוועד הפועל של ההסתדרות הציונית ביוגוסלביה, השתתף במספר קונגרסים ציוניים, היה ראש הסיעה הציונית בקהילת זאגרב והיה בין מייסדי מכבי ביוגוסלביה.

יעקבי נישא לבת דודתו רוזה (1873–1942) בת נאני לבית יעקבי (אחותו של הרב הושע יעקבי) והרב אברהם אבל אדולף ארליך. רוזה יעקבי עמדה בראש ארגוני נשים יהודיות בזאגרב, והייתה גם פעילה ציונית. לבני הזוג לא היו ילדים.

איוואן יעקבי נפטר בביתו בזאגרב ב-1941, לאחר שנודע לו כי סולק מלשכת עורכי הדין, בשל היותו יהודי, וכי רכושו יוחרם על ידי הפאשיסטים הקרואטים.

==הערות שוליים==

קטגוריה:משפטנים יהודים
קטגוריה:זאגרב: אישים
קטגוריה:פעילים ציונים ביוגוסלביה
קטגוריה:יהודים יוגוסלבים
קטגוריה:משפחת יעקבי

קטגוריה:ילידי 1868
קטגוריה:נפטרים ב-1941
קטגוריה:יוגוסלבים שנפטרו במאה ה-20
קטגוריה:קרואטים שנפטרו במאה ה-20
איברהים שואייבו

איברהים לאלה שואייבו (באנגלית: Ibrahim Lalle Shuaibu; נולד ב-19 בדצמבר 1996) הוא כדורגלן ניגרי המשחק בעמדת החלוץ.

==קריירה==
שואייבו התחיל את הקריירה שלו באקדמית הכדורגל "גולדן בוט". בעונת הצטרף לקבוצת גיווה מליגת העל הניגרית.

ב-30 בינואר 2016 שואייבו חתם בהוגסונד מליגת העל הנורווגית לשלוש עונות. ב-13 במרץ 2016 שואייבו ערך את הופעת הבכורה שלו בקבוצה בניצחון 0-1 נגד סרפסבורג 08. ב-16 במאי 2016 הבקיע את שער הבכורה שלו בקבוצה בניצחון 0-1 נגד ואלרנגה.

ב-5 באפריל 2018 שואייבו הושאל לקונסווינגר מהליגה הנורווגית השנייה עד לסיום העונה. שואייבו סיים את העונה עם 15 שערים ב-29 משחקי ליגה.

ב-3 בפברואר 2019 שואייבו חתם בבני סכנין עד לתום העונה בישראל. בסיום העונה, ירדה סכנין לליגה הלאומית ושואייבו חזר להוגסונד.

בינואר , שואייבו חתם במיונדלן.

==קישורים חיצוניים==

==הערות שוליים==

קטגוריה:כדורגלנים ניגרים
קטגוריה:חלוצי כדורגל ניגרים
קטגוריה:קדונה: כדורגלנים
קטגוריה:כדורגלני בני סכנין
קטגוריה:כדורגלנים זרים בישראל
קטגוריה:ספורטאים ניגרים בנורווגיה
קטגוריה:ספורטאים ניגרים בישראל
קטגוריה:ספורטאים ניגרים בארמניה
קטגוריה:ספורטאים זרים בעיראק
קטגוריה:ניגרים שנולדו ב-1996
מדריך גרין לנהג השחור

כריכת מהדורת 1948 של "הספר הירוק"
מדריך גרין לנהג השחור (באנגלית: The Negro Motorist Green Book, או מדריך גרין לנוסע השחור. המדריך כונה הספר הירוק) היה מדריך שנתי לאפרו-אמריקאים שנסעו ברחבי ארצות הברית והמליץ על מקומות ידידותיים לשחורים. המדריך יצא לאור בין השנים 1936–1966, בתקופה שחוקי ג'ים קרואו, הכתיבו באופן חוקי אפליית לא-לבנים ברחבי ארצות הברית ובייחוד במדינות הדרום. אף על פי שהאפליה הגזענית והעוני הגבילו את הבעלות על מכוניות של אזרחים שחורים, שחורים בני המעמד הבינוני רכשו כלי רכב, אך עמדו בפני מגוון של סכנות ואי-נוחות לאורך הדרך, החל מסירוב למכירת מזון ולינה ועד למעצר שרירותי. "מדריך גרין לנהג השחור" מכיל רשימות של שירותים ומקומות שהיו יחסית ידידותיים לאפרו-אמריקאים, בתחילה באזור ניו יורק ובהמשך בכל ארצות הברית. המדריך היה שימושי ביותר בגל ההגירה של שחורים מדרום למרכז וצפון ארצות הברית שנמשך עד שנות השבעים.

== המדריך ==
מדריך גרין לנהג השחור נכתב ופורסם על ידי ויקטור הוגו גרין מניו יורק שהיה דוור במקצועו ולאחר מכן התפרנס כסוכן נסיעות. גרין פיתח את רשימת העסקים הידידותיים באמצעות אנשי הקשר מאיגוד עובדי הדואר בכל רחבי ארצות הברית, ניסיונו האישי ומידע שקיבל מסוכני נסיעות ומהציבור הרחב. גרין עודד נוסעים שחורים לשלוח לו מידע אם מצאו מקום ידידותי שלא הופיע במדריך. הוא שילם דולר לכל המלצה שהתפרסמה במדריך (ומשנת 1941 חמישה דולר). גרין פנה גם לבעלי עסקים לבנים והציע להם לתת שירותים גם לשחורים מתוך מוטיבציה כלכלית. המדריך נמכר בכ־15,000 עותקים בשנה.

המדריך אורגן על בסיס מדינה, ערים וכתובות מדויקות וכלל המלצות למקומות לינה, מסעדות, מספרות, סלוני יופי, ומוסדות נוספים, רבים, אך לא כולם, בבעלותם של שחורים. מעבר לעסקים רשמיים המדריך, כלל גם שמות של אנשים פרטיים שאפשרו לינה בבתיהם באזורים שלא היו בהם מלונות הפתוחים בפני שחורים. שחורים שעבדו כבדרנים, אנשי מכירות או ספורטאים נהגו גם למטרות פרנסה.

=== רקע ===
לאחר מלחמת העולם הראשונה, היו לאפרו-אמריקאים הזדמנויות רבות יותר לשוויון. הבעלות על מכוניות אפשרה את הרחבת חופש התנועה והזדמנות לבקר קרובי משפחה וחברים במקומות רחוקים שכמעט לא היו נגישים לשחורים עד אז. מעבר לכך המכונית יצרה פתח מילוט לאפרו אמריקנים מהפרדה הגזעית שכפו עליהם חוקי ג'ים קרואו, בה נתקלו בכל מקום.

=== מיפוי ===
המדריך של גרין יצר צורת מיפוי נוספת של כבישי ארצות הברית המתייחסת לאזורים ולכבישים שהיו בטוחים יותר לנוסעים אפרו-אמריקאים ולאזורים שהיו מסוכנים כדוגמת Sundown towns , יישובים או שכונות שהיו מיועדים לתושבים לבנים בלבד. לצד האזורים שהיו לא נגישים לשחורים, המדריך סימן אזורים בתוך הערים שהיו בטוחים ומקבלי פנים לשחורים. כך למשל בדנוור הספר הירוק חיזק את הקהילה השחורה המקומית בכך שהנגיש אזורים ועסקים שחורים.

== ראו גם ==
* הספר הירוק (סרט)

==קישורים חיצוניים==

* 
* 
* [https://loc.gov/lcm/pdf/LCM_2021_0708.pdf#page=5 מדריך גרין לנהג השחור], במגזין ספריית הקונגרס, יולי-אוגוסט 2021

== הערות שוליים ==

קטגוריה:מדריכי טיולים
קטגוריה:דפים עם תרגומים שלא נסקרו
קטגוריה:הקהילה האפרו-אמריקאית
קטגוריה:ארצות הברית: אפליה
קטגוריה:ארצות הברית: גזענות
רכס דוברידג'

רכס דוברידג (באנגלית: DuBridge Range) הוא רכס הרים בהרי האדמירליות, בארץ ויקטוריה שבאנטארקטיקה. 

אורכו של הרכס 37 קילומטרים. 

גובהו 1,446 מטרים מעל פני הים.

הרכס משתרע מכיוון דרום מערב לכיוון דרום מזרח, בין קרחון פיטקוויץ' לקרחון שיפלי. 

הרכס מסתיים בחופה הצפוני של ארץ ויקטוריה (חוף פנל) מערבית לאי פלט; בין כף ויליאמס וכף אדייר.

== היסטוריה ==
=== גילוי הרכס ===
הרכס מופה לראשונה על ידי הסקר הגאולוגי של ארצות הברית בהתבסס על סקרים על הקרקע ועל תצלומי אוויר שבוצעו על ידי צי ארצות הברית בין השנים 1963–1960. 

=== מקור השם ===
שמו של הרכס ניתן לו על ידי הוועדה המייעצת לשמות אנטארקטיים. 

הרכס נקרא על שם לי דוברידג', חבר בהמועצה הלאומית למדע של ארצות הברית במשך שבע שנים, וכן יועץ לנשיא ארצות הברית בין השנים 1970–1969.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:4122 רכס דוברידג'] באתר הסקר הגאולוגי של ארצות הברית
* [https://adam.antarcticanz.govt.nz/nodes/view/19390 רכס דוברידג'] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/scar/search_names_action.cfm?search_text=3918&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR רכס דוברידג'] באתר הגאזט האנטארקטי המשווה SCAR
* [https://mapcarta.com/25610478 מפת אזור רכס דוברידג']

==הערות שוליים==

דוברידג'
דוברידג'
אנטון בראטקוב

אנטון בראטקוב (באוקראינית: Антон Вікторович Братков; נולד ב-14 במאי 1993) הוא כדורגלן אוקראיני המשחק בעמדת הבלם בפיוניק ירוואן.

==קריירה==
בראטקוב התחיל את הקריירה שלו במחלקת הנוער של וידראדני קייב, ובגיל 14 הצטרף לאקדמיה של דינמו קייב. הוא הצטרף לקבוצה הבוגרת בגיל 17, וכעבור שלוש עונות הצטרף לקבוצת המילואים של המועדון.

ביולי חתם בורס רובנו, אך כעבור חודשיים עבר לדסנה צ'רניהיב.

בינואר חתם בזירקה קרופיבניצקי עד לסיום העונה.

בקיץ חזר בראטקוב לדסנה, וב-2 בפברואר 2019 חתם במכבי פתח תקווה מליגת העל. ב-3 במרץ 2019 עשה את הופעת הבכורה שלו בליגה, בהפסד קבוצתו 0–6 להפועל תל אביב. הופעה זו, הייתה הופעתו היחידה בקבוצה ובתום העונה שוחרר מהקבוצה.

ביולי בראטקוב חתם בלבוב.

ב-18 בספטמבר 2020, בראטקוב חתם במטאליסט 1925.

ב-27 בינואר 2021, בראטקוב חתם בפיוניק ירוואן מליגת העל הארמנית.

==קישורים חיצוניים==

==הערות שוליים==

קטגוריה:כדורגלנים אוקראינים
קטגוריה:בלמי כדורגל אוקראינים
קטגוריה:כדורגלני דינמו קייב
קטגוריה:כדורגלני דסנה צ'רניהיב
קטגוריה:כדורגלני לבוב
קטגוריה:כדורגלני זירקה קרופיבניצקי
קטגוריה:כדורגלני מכבי פתח תקווה
קטגוריה:כדורגלני פיוניק ירוואן
קטגוריה:כדורגלנים זרים בישראל
קטגוריה:ספורטאים אוקראינים בישראל
קטגוריה:ספורטאים זרים בארמניה
קטגוריה:אוקראינים שנולדו ב-1993
קרחון פיטקוויץ'

קרחון פיטקוויץ (באנגלית: Pitkevitch Glacier) הוא קרחון בארץ ויקטוריה שבאנטארקטיקה. 

אורכו של הקרחון 37 קילומטרים. 

גובהו של הקרחון 561 מטרים מעל פני הים

הקרחון זורם לכיוון צפון מהרי האדמירליות לאורך צידו המערבי של רכס דוברידג'. 

הקרחון נשפך אל הים במפלי הקרח אנדרסון, מזרחית למצוק אטקינסון ובחלקו הוא מתמזג עם קרחון פנדלי. 

== היסטוריה ==
=== גילוי הקרחון ===
הקרחון מופה לראשונה על ידי הסקר הגאולוגי של ארצות הברית, בהתבסס על סקרים על הקרקע ועל תצלומי אוויר שבוצעו על ידי צי ארצות הברית בין השנים 1963–1960.

=== מקור השם ===
שמו של הקרחון הוענק לו על ידי הוועדה המייעצת לשמות אנטארקטיים.

הקרחון נקרא על שם סמל לנרד מ. פיטקוויץ' (Leonard M. Pitkevitch) מחיל האוויר של ארצות הברית, שנספה בהתרסקות מטוס C-124 גלובמאסטר באזור זה בשנת 1958.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:11845 קרחון פיטקוויץ'] באתר הסקר הגאולוגי של ארצות הברית
* [https://adam.antarcticanz.govt.nz/nodes/view/21618 קרחון פיטקוויץ'] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/display_name.cfm?gaz_id=130172 קרחון פיטקוויץ'] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=11324&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון פיטקוויץ'] באתר הגאזט האנטארקטי המשווה SCAR
* [https://www.meteoblue.com/en/weather/forecast/week/pitkevitch-glacier_antarctica_6623343 תחזית מזג אוויר עדכנית ארוכת טווח עבור קרחון פיטקוויץ']

== הערות שוליים ==

פיטקוויץ'
פיטקוויץ'
קטגוריה:ארצות הברית באנטארקטיקה
משה שאול

משה שאול (24 במאי 1929 – 1 באפריל 2023) היה חוקר תרבות יהדות ספרד, מייסד עמותת "ספרד", מנהל של שידורי לאדינו בקול ישראל, ממלא מקומו של יושב ראש המועצה של הרשות הלאומית לתרבות הלאדינו, חבר האקדמיה הלאומית הישראלית ללאדינו, מייסד ועורך כתב־העת אקי ירושלים.

==ביוגרפיה==
משה נולד באיזמיר שבטורקיה ליעקב (ז'אק) שאול ולמרים (מרי) אברהם. עלה לישראל ב-1949 והתיישב בקיבוץ צובה, שאחיו היה אחד ממייסדיו.

בשנת 1953 התחיל את לימודיו באוניברסיטה העברית בירושלים.

בשנת 1954, בהיותו סטודנט באוניברסיטה, הצטרף לרשות השידור לשידורים בלאדינו.

==ספריו==
* לאדינו (ספניולית) – ספר לימוד לאדינו, מכון מעלה אדומים, 1980

==פרסים==
* פרס מפעל חיים מטעם הרשות הלאומית לתרבות הלאדינו (2017)

==קישורים חיצוניים==
* [http://folkmasa.org/av/pith.htm אוצר פתגמי לאדינו]

==הערות שוליים==

קטגוריה:ישראלים ילידי טורקיה
קטגוריה:בוגרי האוניברסיטה העברית בירושלים
קטגוריה:יוצרים בלאדינו
קטגוריה:עולים לאחר קום המדינה: 1948–1950
קטגוריה:סגל קול ישראל
קטגוריה:צובה: אישים
קטגוריה:ישראלים שנולדו ב-1929
קטגוריה:ישראלים שנפטרו ב-2023
קרחון שיפלי

קרחון שיפלי (באנגלית: Shipley Glacier) הוא קרחון בצפון-מרכז הרי האדמירליות בארץ ויקטוריה שבאנטארקטיקה. 

אורכו של הקרחון 40 קילומטרים. 

הקרחון מנקז את מידרונותיו הצפוניים של הר אדם, וזורם לאורך צידו המזרחי של רכס דוברידג'. 

זרוע אחת של הקרחון נשפכת למפרץ פרשר, וחלק אחר של הקרחון נשפך לים מערבית לאיי פלט. 

== היסטוריה ==
=== גילוי הקרחון ===
שפך הקרחון שלחוף הים מופה לראשונה על ידי המשלחת הצפונית של משלחת טרה נובה, שחקרה את האזור בהנהגתו של ויקטור קמפבל. 

הקרחון כולו מופה על ידי הסקר הגאולוגי של ארצות הברית, בהתבסס על סקרים על הקרקע ועל תצלומי אוויר שבוצעו על ידי צי ארצות הברית בין השנים 1963–1960.

=== מקור השם ===
ויקטור קמפבל נתן לקרחון את שמו. 

הקרחון נקרא על שם סר ארתור שיפלי (Arthur Shipley) המאסטר של מכללת קרייסט בקיימברידג', אנגליה.

== לקריאה נוספת ==
<div class="mw-content-ltr">• Raymond E. Priestley, [https://books.google.co.il/books?id=idEGAwAAQBAJ&pg=PA171&lpg=PA171&dq=%22Shipley+Glacier%22&source=bl&ots=7m7HesLEcY&sig=ACfU3U2-PiSmzFF-UozeORD1_H77T49EWw&hl=en&sa=X&ved=2ahUKEwig1vP_v6DgAhWG8ywKHV6MBasQ6AEwC3oECAsQAQ#v=onepage&q=%22Shipley%20Glacier%22&f=false Antarctic adventure Scott's Northern party], PP 170 - 172 </div>

<div class="mw-content-ltr">• Gunter Faure, Teresa M. Mensing, [https://books.google.co.il/books?id=5Xk482GKlQsC&pg=PA125&lpg=PA125&dq=%22Shipley+Glacier%22&source=bl&ots=PEorkUyc1y&sig=ACfU3U0GYAvAphR1_2DbCwvFG-XyLOwbrA&hl=en&sa=X&ved=2ahUKEwig1vP_v6DgAhWG8ywKHV6MBasQ6AEwDXoECAoQAQ#v=onepage&q=%22Shipley%20Glacier%22&f=false The Transantarctic Mountains: Rocks, Ice, Meteorites and Water], P 125</div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:13741 קרחון שיפלי] באתר הסקר הגאולוגי של ארצות הברית
* [https://adam.antarcticanz.govt.nz/nodes/view/21765 קרחון שיפלי] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/display_name.cfm?gaz_id=114376 קרחון שיפלי] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=13183&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון שיפלי] באתר הגאזט האנטארקטי המשווה SCAR

== הערות שוליים ==

שיפלי
שיפלי
שיפלי
טאמטה

טאמטה גודואדזה (, תַאמתָה גוֹדוּאדזֶה; , נולדה ב-10 בינואר 1981) ידועה בשמה הפרטי בלבד - טאמטה, היא זמרת גאורגית-יווניה, היא נעשתה פופולרית ביוון ובקפריסין כאשר הופיעה בשנת 2004 בתוכנית "סופר איידול יוון", בה זכתה להצלחה והגיעה למקום השני. היא הוציאה לאור מספר אלבומים וסינגלים ביוון ובקפריסין. גודואדזה הפכה למנטורית בשנת 2014 בתוכנית X Factor גאורגיה, וב-2016 ב-X Factor יוון.

גודואדזה ייצגה את קפריסין באירוויזיון בשנת 2019 עם השיר "Replay", והגיעה למקום ה-13 בגמר עם 109 נקודות.

== ביוגרפיה ==
=== ראשית חייה ===
טאמטה גודואדזה נולדה וגדלה בטביליסי, הרפובליקה הסובייטית הסוציאליסטית של גאורגיה ב-10 בינואר 1981. היא התחילה לשיר בגיל חמש. כאשר הייתה גודואדזה בת ארבע עשרה בלבד היא נישאה לחברה בן השש עשרה ומיד לאחר מכן נולדה בתם, אנני. כאשר היא מגדלת את ילדתה, סיימה גודואדזה את בית הספר התיכון והלכה ללמוד באוניברסיטה הלאומית בטביליסי. גודואדזה התגרשה מבעלה לאחר שש שנים של נישואין, היא וילדתה הקטנה עזבו את גאורגיה והיגרו ליוון. אימה של גודוואדזה ואחיה הקטן היגרו ליוון לפני שהיא עצמה עשתה זאת. היא התיישבה באתונה יחד עם אחיה ואימה והשתכרה מעזרה לאימה בעבודתה בלבד.

=== קריירה ===
טאמטה החלה את קריירתה בשנת 2004 כאשר היא התחרתה בתוכנית Super Idol יוון. לאחר התוכנית היא הצליחה להשיג מגורים עצמאיים. היא הוציאה שירים ואלבומים רבים, בהם הבולט ביותר הוא "With Love" שכבש את המצעד היווני והגיע למקום השני והפכה לזמרת מוערכת ביוון ובקפריסין. ב-21 בדצמבר 2018 הודיעה רשות השידור הקפריסאית כי טאמטה תייצג את קפריסין באירוויזיון 2019 עם השיר Replay שנכתב על ידי אלכס פי, שכתב גם את Fuego שבוצע באירוויזיון 2018.

== דיסקוגרפיה ==
=== אלבומים ===
*2006 - Tamta
*2007 - Agapise Me
*2010 - Tharros I Alithesia

=== אלבומי לקט ===
*2017 - Best Of Tamta

==קישורים חיצוניים==

* 

* 
* אופיר סגרסקי, [https://www.atmag.co.il/הסיפור-המטורף-של-טמטה-גודואדזה חטיפה ולידה בגיל 14: הסיפור המטורף של נציגת קפריסין], באתר את, 12 במאי 2019

== הערות שוליים ==

קטגוריה:משתתפי אירוויזיון 2019
קטגוריה:זמרות יווניות
קטגוריה:זמרות גאורגיות
קטגוריה:נציגי קפריסין באירוויזיון
קטגוריה:גאורגיות שנולדו ב-1981
מטאנס שחאדה

מטאנס שחאדה (בערבית: امطانس شحادة <small>(אמטאנס שחאדה)</small>, שמו הרשמי אנטאנס שחאדה; נולד ב-25 במאי 1972) הוא פוליטיקאי ערבי-ישראלי. כיהן כיו"ר מפלגת בל"ד וכחבר הכנסת מטעמה בסיעת הרשימה המשותפת; שחאדה הוא דוקטור למדעי המדינה.

== ביוגרפיה ==
שחאדה הוא יליד נצרת, והוא נוצרי בדתו. למד לתואר ראשון בכלכלה ויחסים בינלאומיים מהאוניברסיטה העברית בירושלים. המשיך לתואר שני במדעי המדינה מאוניברסיטת חיפה ולדוקטורט במדעי המדינה מהאוניברסיטה העברית בירושלים.

שחאדה היה חוקר בארגון מדה אל-כרמל. התמקד במחקר בתחומי הכלכלה ודפוסי ההצבעה של המגזר הערבי בבחירות לכנסת. כמו כן, הוא כתב מספר מחקרים וניירות עמדה על השפעת ישראל על הכלכלה הפלסטינית. חבר בהנהגת ועדת המעקב העליונה של הציבור הערבי בישראל. כחבר הוועדה נפגש עם המחבל סמיר סרסאווי כשזה השתחרר מהכלא. סרסאווי ריצה 30 שנות מאסר בגין זריקת רימוני יד על אזרחים בחיפה במהלך האינתיפאדה הראשונה.

בפברואר 2019 בחרה ועידת מפלגת בל"ד בשחאדה, מזכ"ל התנועה, להתמנות ליושב הראש שלה. שחאדה מתנגד לחוק הלאום ותומך בהפיכת מדינת ישראל למדינת כל אזרחיה. נחשב למתון ביחס לקודמיו במפלגה, חנין זועבי וג'מאל זחאלקה. שחאדה הצהיר שהוא מוכן יותר לדיאלוג עם החברה היהודית, כולל עם מתנגדיו בימין הישראלי.

בינואר 2021 הפסיד לסאמי אבו שחאדה בבחירות לראשות בל"ד. בעקבות כך שחאדה החליט שלא לרוץ בבחירות לכנסת העשרים וארבע.

== חיים אישיים ==
שחאדה נישא למנאל רוחאנה, נוצרייה, ועובדת סוציאלית במקצועה. לבני הזוג שני בנים ובת והם מתגוררים בעספיא.

== קישורים חיצוניים ==

*
* 
* [http://mada-research.org/en/?s=Mtanes+Shihadeh&submit=Search פרסומים של מטאנס שחאדה], באתר מדה אל-כרמל

== הערות שוליים ==

קטגוריה:חברי הכנסת מטעם בל"ד
קטגוריה:ערבים נוצרים ישראלים
קטגוריה:בעלי תואר דוקטור מהאוניברסיטה העברית בירושלים
קטגוריה:נצרת: חברי הכנסת
קטגוריה:פעילים פוליטיים ערבים ישראלים
קטגוריה:חברי הכנסת העשרים ואחת
קטגוריה:חברי הכנסת העשרים ושתיים
קטגוריה:חברי הכנסת העשרים ושלוש
קטגוריה:חברי כנסת ערבים
קטגוריה:חברי כנסת נוצרים
קטגוריה:ראשי מפלגת בל"ד
קטגוריה:ישראלים שנולדו ב-1972
אילון אלמוג

אילון חיים אלמוג<ref name="a1"></ref> (נולד ב-8 בינואר 1999) הוא כדורגלן ישראלי המשחק בעמדת החלוץ בהפועל באר שבע.

== קריירה ==
אלמוג החל את דרכו בקבוצות הילדים של סקציה נס ציונה והפועל תל אביב לפני שעבר בגיל 13 למחלקת הנוער של מכבי תל אביב. ב-2017 הופיע לראשונה בקבוצה הבוגרת כשעלה כמחליף במשחק גביע הטוטו נגד בני יהודה, בזמן היותו שחקן קבוצת הנוער של המועדון.

בתחילת עונת 2018/2019 הושאל לבית"ר תל אביב רמלה מהליגה הלאומית. את שערו הראשון בקבוצת בוגרים כבש במשחק גביע הטוטו נגד הפועל רמת-גן גבעתיים. בינואר של אותה עונה הושאל להפועל חדרה מליגת העל, וסייע לקבוצה לסיים את העונה הסדירה בפלייאוף העליון. במשחק הראשון עם הקבוצה כבש את שערו הראשון בליגת העל, במשחק נגד מועדון ספורט אשדוד.

בסיום עונת ההשאלה, חזר אלמוג למכבי תל אביב וחידש באוקטובר 2019 את חוזהו עד עונת 2023/2024. את שערו הראשון בקבוצה כבש במשחק הדרבי נגד הפועל תל אביב. בסיום עונה זו זכה עם הקבוצה באליפות המדינה.

בעונת 2020/2021 הופיע בצמד משחקי אלוף האלופים נגד הפועל באר שבע וזכה עם הקבוצה בתואר, ובהמשך שחק במשחקי המוקדמות של ליגת האלופות.

ב-18 באוגוסט 2022 הושאל לעונה אחת ל-TSV הארטברג מהבונדסליגה האוסטרית. ב-1 בפברואר 2023 חזר למכבי תל אביב.

ב-20 בספטמבר 2023 חתם לארבע שנים בהפועל באר שבע. ב-20 בדצמבר נפצע לאחר שעלה כמחליף במשחק מול מכבי תל אביב וסיים את העונה.

== תארים ==
=== קבוצתיים ===
; מכבי תל אביב
* אליפות: 2019/2020
* גביע המדינה: 2020/2021
* אלוף האלופים: 2019/2020, 2020/2021
* גביע הטוטו: 2020/2021

=== אישיים ===
* תגלית העונה של ליגת העל 2019/2020

==חיים אישיים==
בזוגיות עם ירין חסון, שהשתתפה בעונה התשיעית של "המירוץ למיליון".

==קישורים חיצוניים==

* [https://www.maccabi-tlv.co.il/team/אילון-אלמוג/ עמוד השחקן], באתר מכבי תל אביב

==הערות שוליים==

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:נס ציונה: כדורגלנים
קטגוריה:כדורגלני מכבי תל אביב
קטגוריה:כדורגלני בית"ר תל אביב רמלה
קטגוריה:כדורגלני הפועל חדרה
קטגוריה:בוגרי תיכון בן-גוריון (נס ציונה)
קטגוריה:כדורגלני הארטברג
קטגוריה:כדורגלני הפועל באר שבע
קטגוריה:כדורגלנים ישראלים באוסטריה
קטגוריה:ישראלים שנולדו ב-1999
לש (דג)

דג הלש המכונה גם ברמה או אברומה (שם מדעי: Abramis brama) הוא מין של דג ממשפחת הקרפיוניים אשר חי במים מתוקים ברחבי אירופה ומגודל בחוות דגים בעולם למאכל. דג זה יחידי בסוג Abramis.

== מאפיינים ==
תפוצתו הטבעית של הדג היא מצפון הרי האלפים והרי הפירנאים עד לאזור חבל הבלקן ומגיע במזרח עד הים הכספי, ימת אראל והים השחור. הוא חי באזורי אגמים, נהרות איטיים ותעלות מים ויכול לשרוד גם במים מליחים ואף במי חופים. הוא נוטה לשכון באזורי מלאי בוץ ואצות ובהם שפע חומרי מזון.

דג זה מגיע לאורך ממוצע של 30–55 ס"מ ואורכו המרבי הוא 90 ס"מ. המשקל הוא 2–4 ק"ג ויכול להגיע למשקל 9.1 ק"ג. צבע הדג אפור-כסוף והסנפירים כהים עד שחורים. הוא בעל גוף מוגבה מאוד עם ראש קטן בעל שפתיים משורבבות וזוג בינים בקצותיהם. הדג מגיע לבגרות מינית בגיל 3–4.

דג זה הוא אוכל כל הניזון מפלנקטון נהרות, זחלי יתושים וחרקם מימיים נוספים, צדפות, תולעים וחלזונות קטנים וכן מדגיגים. בנוסף הוא ניזון מכמה צמחי מים. המזון האהוב עליו הוא הדפניה. הדג מסנן את המזון מהמים באמצעות תזונה בסינון ולעיתים יתקבץ בלהקות לשם כך.

==קישורים חיצוניים==

* 

==הערות שוליים==

קטגוריה:טקסונים שתוארו בידי קארולוס ליניאוס
קטגוריה:קרפיוניים
קטגוריה:מקריני סנפיר יחידים בסוגם
קטגוריה:צרפת: דגים
קטגוריה:דגי הים הכספי
קטגוריה:בעלי חיים שתוארו ב-1758
וילי ראושניץ

בנימין "וילי" ראושניץ (22 באוגוסט 1925 - 4 במאי 1994) היה מאמן כדורמים ישראלי, שופט הכדורמים הבינלאומי הראשון בישראל, מאמן נבחרת ישראל בכדורמים, שחקן ומאמן הפועל חיפה בכדורמים, מאמן קבוצות הכדורמים של הפועל קריית טבעון והפועל גוש זבולון ומזכיר הפועל נהריה.

== ביוגרפיה ==
ראושניץ נולד בווינה, אוסטריה, לקרול, רפד במקצועו, יהודי בעל אזרחות צ'כוסלובקית ולתרזה (שרה) ילידת וינה אף היא, שהתגיירה לפני נישואיה. הוא שחה בקבוצת הכח וינה. בשנת 1938, לאחר האנשלוס, גורש עם משפחתו לברטיסלאבה שבסלובקיה, שם השתייך לנבחרת הלאומית בכדורמים, על אף שבאותה העת לא היה מקובל לקבל יהודים. מרבית חברי הקבוצה לא ידעו על יהדותו, אך אחד מחברי הקבוצה הלשין עליו, ולכן הוא נאלץ להימלט מביתו ולהסתתר בגנים ציבוריים. קודם לכן נלקח אביו מביתו ונשלח למחנה ריכוז ממנו לא חזר בחיים. ראושניץ נתפס ונשלח למספר מחנות ריכוז ובהם אושוויץ.

בתום מלחמת העולם השנייה והשואה, ולאחר תקופת החלמה, נרתם ראושניץ לפעילות בעליה ב', למשימות של איתור נאצים והסגרתם לשלטונות, וכן למשימות של הברחת נשק וכסף מצ'כוסלובקיה עד איטליה לצורך העברתם בדרך הים מאיטליה לישראל.

לאחר שעלה לארץ ישראל נישא ראושניץ ב-27 בפברואר 1950 לאווה. בהתחלה הזוג התגורר במחנה "סנט לוקס" שבקריית אליעזר, חיפה באוהל אחד שהכיל 30 אנשים. משם עבר למעברת כורדני ובשנת 1956 עבר לדירה בשכונת "עמידר" בנהריה.

בתחילה עבד בקטיף בפרדס ליד רעננה ואחר כך בעבודת סבלות בנמל חיפה. בהמשך עבד כמציל בבריכת השחייה של הפועל חיפה. בהמשך עבד במועצת פועלי עכו עד אשר קיבל את העבודה במועצת פועלי נהריה כמזכיר הפועל עד ליציאתו לגמלאות בשנת 1991.

במקביל לעבודתו במועצת הפועלים הוא אימן שחייה וכדורמים. בהתחלה הוא שיחק ואימן את קבוצת הפועל חיפה, אחר כך את קבוצת הפועל קריית טבעון ואת הפועל גוש זבולון. במשך שנים רבות אימן גם את נבחרת ישראל.

במסגרת עיסוקיו הספורטיביים נשלח ראושניץ גם לחו"ל הן כמאמן נבחרת ישראל בכדורמים, הן כשופט כדורמים בינלאומי והן כמזכיר הפועל נהריה.

אימן את נבחרת ישראל בכדורמים למכביות החמישית (1957) השישית (1961).

ראושניץ נפטר ב-4 במאי 1994 בגיל 68 לאחר מחלה קשה שארכה כ-6 שנים.

== קישורים חיצוניים ==

* [http://museum.rutkin.info/files/%20%D7%A8%D7%90%D7%95%D7%A9%D7%A0%D7%99%D7%A5%20%D7%AA%D7%95%D7%9C%D7%93%D7%95%D7%AA%20%D7%97%D7%99%D7%99%D7%9D.doc בנימין וילי ראושניץ, קורות חייו]
* 
* 
* 
* [https://web.archive.org/web/20140520221218/http://www.infocenters.co.il/hapoel/ideaweb/multimedia/%D7%94%D7%A4%D7%95%D7%A2%D7%9C%20%D7%97%D7%99%D7%A4%D7%94%20%D7%9B%D7%93%D7%95%D7%A8%D7%92%D7%9C2/260-265%20Swimm.pdf ענף השחייה - ציוני דרך בהתפתחותו]

== הערות שוליים ==

קטגוריה:נהריה: אישים
קטגוריה:מאמני שחייה ישראלים
קטגוריה:שופטי ספורט ישראלים
קטגוריה:ישראלים ילידי אוסטריה
קטגוריה:ספורטאי הכח וינה
קטגוריה:ספורטאים יהודים בשואה
קטגוריה:יהודים בשואה: אוסטריה
קטגוריה:אסירים במחנה הריכוז אושוויץ
קטגוריה:ניצולי השואה
קטגוריה:ישראלים שנולדו ב-1925
קטגוריה:ישראלים שנפטרו ב-1994
נאוונאטוריים

נאוונאטוריים (שם מדעי: Neovenatoridae) היא משפחה של דינוזאורים טורפים מקבוצת התרופודים ועל-משפחת האלוזאורים, אשר חיו בקרטיקון התחתון ובתחילת הקרטיקון העליון לפני 92–130 מיליון שנה. בצורתם הם דומים לאלוזאוריים מחד ולקרכרודונטוזאוריים מצד שני וייתכן שהייתה משפחת מעבר לשתי המשפחות.

מיני המשפחה היו טורפים בעלי עצמות שת רחבות, כתפיים וגפיים קצרות ולסתות בעלות שורות שיניים מחודדות. הסוג העיקרי במשפחה הוא הנאוונאטור שחי בבריטניה לפני 125 מיליון שנה. סוגים נוספים נתונים במחלוקת ומשויכים לעיתים למשפחות אחרות כמו לקרכרודונטוזאוריים, מגלוזאוריים, מטריאכאנטוזאוריים או נואזאוריים.

משפחת המגרפטוריים שויכה לקבוצה בעבר אך כיום היא מהווה קבוצה נפרדת.

==סוגים==
* צ'ילנטאיזאורוס (Chilantaisaurus)?
* דלתדרומאוס (Deltadromeus)?
* Gualicho ?
* נאוונאטור (Neovenator)
* סיאטס (Siats)

== קישורים חיצוניים ==

*
קטגוריה:קרנוזאוריה
צדק פואטי

"ויתלו את המן על העץ אשר הכין למרדכי", דוגמה לצדק פואטי. [[ארתור שיק, 1950|טקסט=תמונה מן עת העתיקה. איש מסתכל על איש אחר שתלוי לידו על גרדום ונראה מת. מתחתם הכיתוב "ויתלו את המן על העץ אשר הכין למרדכי" באותיות מהודרות]]

צדק פּוֹאֵטִי או צדק שירי הוא טכניקה ספרותית המציינת גמול למעשים טובים ועונש לרשעים. טכניקה זו מלווה לעיתים קרובות בתפנית אירונית בגורלה של הדמות. לדוגמה, ענישתו של המן הרשע, אשר נתלה על העץ, אותו הוא עצמו הכין למרדכי היהודי.

== מקור המונח ==
מבקר הדרמה האנגלי, תומאס ריימר , טבע את הביטוי בשנת 1678. הוא רצה לתאר כיצד עבודה ספרותית צריכה לעורר התנהגות מוסרית נאותה בקהל, על ידי המחשת ניצחון הטוב על הרע. ריימר טוען שביצירות אמנות צריך להשתמש בצדק שבו הטובים לעולם ינצחו והרעים לעולם יפסידו. 

למרות שריימר המציא את הביטוי, הרעיון ותיק בהרבה. הדרישה לצדק פואטי הופיעה באופן עקבי עוד ביצירות הקלאסיות של הורטיוס, פלוטרכוס וקווינטיליאנוס. לפיכך, ריימר ניסח את מה שכבר השתקף ביצירות רבות. פיליפ סידני טען ב-Defense of Poetry כי צדק פואטי הוא למעשה הסיבה שבגינה סיפורת צריכה להיות מותרת באומה מתורבתת.

== ההיסטוריה של המושג ==
הצדק הפואטי לא דורש רק להעניש על פשע ולתגמל מידות טובות, אלא גם שההתנהגות של הדמות תהיה תואמת לאפיון שלה. אם למשל דמות נשלטת על ידי חמדנותה ברוב הרומן או הדרמה; היא איננה יכולה להיות נדיבה. עלילה של מחזה, פואמה, או סיפורת חייבת לציית לכללי ההיגיון ולכללי המוסר. ישנם גם חריגות: במהלך סוף המאה ה-17, מבקרים שהחזיקו בסטנדרטים נאו-קלאסיים ביקרו את ויליאם שייקספיר לטובת בן ג'ונסון בטענה שדמויותיו של שייקספיר משתנות במהלך המחזה. לאחר שקומדיית הרסטורציה התייחסה בביטול לצדק הפואטי על ידי תגמול ליברטינים והענשת מוסרנים, הייתה תגובה חריפה לטובת הדרמה ולהתכתבות קפדנית יותר עם המוסר. 

== משמעות המונח בעברית בת זמננו ==
בעברית המדוברת נהוג להשתמש במונח "צדק פואטי" דווקא בהתייחס למאורעות במציאות שבהם קיימת התאמה מפתיעה בין מעשה של אדם לאירוע שאירע בחייו לאחר מכן. צדק פואטי אינו יכול להיות מבוצע בידי אדם ואינו יכול להיות מובן מאליו, שכן במקרים כאלה חסר אלמנט ההפתעה והאירוניה. בנוסף, מקובל להשתמש במונח בעיקר בהקשרים שאינם חיוביים, שבהם מעשה רע או מטופש זוכה בגמול שלילי<ref></ref>. 

==ראו גם==

* קארמה

== קישורים חיצוניים ==
* 
* 
* 

== הערות שוליים ==

קטגוריה:ביטויים
קטגוריה:מונחים ספרותיים
קטגוריה:נרטולוגיה
קטגוריה:שירה
קטגוריה:פילוסופיה
קטגוריה:מוסר
פואטי
M6 Bomb Service Truck

M6 Bomb Service Truck הייתה משאית מתוצרת יצרנית הרכב האמריקאית שברולט, חברת בת של קונצרן הרכב ג'נרל מוטורס אשר יוצרה בתקופת מלחמת העולם השנייה, בין שנת 1942 לספטמבר 1944.

הדגם "M6 Bomb Service Truck", אשר הוגדר כמשאית שרות מטען היה גורר עגלות תחמושת למטוסים בשדות תעופה צבאיים מסוג "M5 Bomb Trailer" , ויכול היה לגרור עד 5 עגלות מהסוג הנ"ל.

=="M6 Bomb Service Truck"==
 
* הנעה כפולה 4x4.
* ללא גג קשיח וללא דלתות.
* 2 מכלי דלק - 113.56 ליטר + 68.14 ליטר. 
* טווח נסיעה - 402.33 ק"מ.
* מרווח גחון 48.10 ס"מ.

== תמונות ==
<gallery mode="packed" heights="160">
קובץ:Chevrolet M6 Bomb Carrier (1943) (owner Yohann Legros) pic2.JPG | דגם "M6 Bomb Service Truck" 
קובץ:Chevrolet M6 Bomb Carrier (1943) (owner Yohann Legros) pic3.JPG | דגם "M6 Bomb Service Truck" 
קובץ:Chevrolet M6 Bomb Carrier (1943) (owner Yohann Legros) pic5.JPG | דגם "M6 Bomb Service Truck"
קובץ: Chevrolet M6 Bomb Carrier (1943) (owner Yohann Legros) pic6.JPG | דגם "M6 Bomb Service Truck"
</gallery>

==ראו גם==
* שברולט
* שברולט G506

== קישורים חיצוניים ==

* 

==הערות שוליים==

קטגוריה:משאיות
קטגוריה:רכבי שברולט
קטגוריה:כלי רכב צבאיים
קטגוריה:כלי רכב שהושקו ב-1942
קטגוריה:כלי רכב אמריקאיים
קטגוריה:צבא ארצות הברית - כלי רכב
קטגוריה:אמצעי לחימה אמריקאיים במלחמת העולם השנייה
סינדרום הסטודנט

סינדרום הסטודנט או תסמונת התלמיד (באנגלית: Student syndrome) מתייחסת להתמהמהות מתוכננת, כאשר, לדוגמה, סטודנט יתחיל ליישם את עצמו למשימה ברגע האחרון האפשרי לפני המועד האחרון. סינדרום הסטודנט מבטל את שולי הבטיחות הפוטנציאליים ומייצר לחץ מול משימה. התסמונת מופעלת על ידי האדם באופן מודע או לא מודע. על פי מקור אקדמי אחד, הסיבה שהאדם מכניס את עצמו לסינדרום הסטודנט היא על מנת לעורר רמת דחיפות גבוהה מספיק כדי להבטיח שכמות נכונה של מאמץ מבוצע לסיום המשימה.

המונח משמש לתיאור סוג זה של סחבת באופן כללי, ולא רק על ידי סטודנטים, למשל בתחום הנדסת תוכנה: "מחקר ראשוני זה חוקר שלושה נושאים התנהגותיים אשר עשויים להשפיע על הפרודוקטיביות של חברי הצוות הן בפרויקט המתנהל במתודולוגיית מפל מסורתי והן ב Scrum: ניהול של מתח, השימוש בזמן פנוי (slack) ותסמונת התלמיד."

המונח הוטבע לראשונה על ידי אליהו גולדרט בספרו שרשרת קריטית.

==ראו גם==
* חוק פרקינסון
* חוק הופשטטר
* אפקט פיגמליון
* ניהול זמן
* דחיינות

==הערות שוליים==

קטגוריה:ניהול פרויקטים
קטגוריה:דפים עם תרגומים שלא נסקרו
כינת הגוף

כינת הגוף (שם מדעי: Pediculus humanus humanus; מכונה לפעמים Pediculus humanus Corporis) היא כינה שמופצת על ידי האדם. המצב של אדם ששורצת אצלו כינת הראש, כינת הגוף, או כינת הערווה ידוע בשם pediculosis. כיני הגוף הם וקטורים להעברה של טיפוס הבהרות כמגפה, קדחת השוחות וקדחת המערות. ניתוח רצף הגנום של הגוף פורסם בשנת 2010.

== מחזור חיים ומורפולוגיה ==

Pediculus humanus humanus (כינת הגוף) נראית זהה ל-Pediculus humanus capitis (כינת הראש) אבל תהיה התרבות ביניהן רק בתנאי מעבדה. במצב הטבעי שלהם, הן תופסות בתי גידול שונים ולא נפגשות בדרך כלל. כיני הגוף מטילות את הביצים בבגדים, בעוד כינת הראש מטילה אותן בבסיס השערות.

מחזור החיים של כינת הגוף מורכב משלושה שלבים: ביצה, נימפה ובוגר.

# ביצי הכינה. בדרך כלל קל לראות אותן בתפרים של הבגדים של אדם נגוע, במיוחד סביב המותניים, תחת בתי השחי או אפילו בשיער הגוף. הן בדרך כלל בצבע צהוב בהיר. בקיעת הביצים של כיני גוף בדרך כלל לוקחת 1–2 שבועות.
# נימפה היא כינה לא בוגרת הבוקעת מהביצה. נימפה נראית כמו כינה בוגרת, אבל היא קטנה יותר. נימפות מתבגרות בערך 9–12 ימים לאחר הבקיעה. כדי לחיות, הן חייבות לשתות דם.
# גודלה של הכינה הבוגרת הוא בערך בגודל של זרע שומשום (2.5-3.5 מ"מ), יש לה שש רגליים, וצבע הגוף לבן אפרפר. נקבות מטילות ביצים. כדי לחיות, כינים צריכות לשתות דם. אם הן מופרדות מהמארחים שלהן, הן ימותו.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1758
קטגוריה:טקסונים שתוארו בידי קארולוס ליניאוס
קטגוריה:כינים
הערומים והמתים

העֵרומים והמתים (באנגלית: The Naked and the Dead) הוא סרט מלחמה אמריקאי משנת 1958 בבימויו של ראול וולש. התסריט מבוסס על רב-מכר בשם זה מאת נורמן מיילר שהתבסס על ניסיונו כחייל לוחם בחזית דרום-מזרח אסיה במלחמת העולם השנייה.

הסרט צולם בפנמה בעזרת צבא ארצות הברית ובו קטעי קרבות של טנקים, ארטילריה, חי"ר וצי.

==תקציר העלילה==
לוחמי מארינס מבלים בבאר בהונולולו לפני יציאה לקרב בפיליפינים ב-1943. מפקד המחלקה הוא סרג'נט סאם קרופט (אלדו ריי), לוחם קשוח וחסר עכבות שפקודיו שונאים אותו אך מפחדים ממנו. הוא אנטישמי ועצבני לאחר שאשתו בגדה בו וכן חסר רחמים כלפי שבויים יפנים אותם הוא הורג ולוקח את שיני הזהב שלהם.

מפקד הדיוויזיה הוא גנרל קאמינגס (ריימונד מאסי), אדם בודד וקשוח. הוא ממנה את לוטננט רוברט הרם (קליף רוברטסון) לעוזרו האישי. הרם הוא בנו של ידיד שלו, והוא מתייחס אליו כבן, והוא היחיד שאיתו הוא משוחח על בעיות אישיות.

קאמינגס סבור שהחיילים צריכים לפחד ממפקדיהם ורק אז יהיו לוחמים טובים; הרם סבור שיש להתייחס אל הלוחמים באהבה ובאופן שווה, ללא הבדלי דרגות. הוויכוח ביניהם מתחמם עד שהרם מבקש להשתחרר מתפקידו ולהעבירו לתפקיד קרבי. קאמינגס ממנה אותו לפקד כקצין על מחלקתו של קרופט.

קרופט לא מרוצה מהמפקד שנכפה עליו, אך אין לו ברירה. מטרת המחלקה היא לעבור דרך מעבר בהר, להגיע לצידו השני של האי ולדווח משם על תנועות היפנים.

הם נתקלים מדי פעם ביפנים וסובלים אבדות. אחד הלוחמים מת מהכשת נחש. קרופט רוצה להיפטר מהרם. הוא שולח את אחד הלוחמים, מרטינז, לבדוק את המעבר. מרטינז נתקל ביפני והורג אותו. הוא מדווח לקרופט על ההיתקלות, אבל קרופט אומר להרם שהמעבר פתוח. הרם מתקדם למעבר ונורה על ידי היפנים. שלושה לוחמים מפנים אותו באלונקה לעבר החוף.

בינתיים נפגע קרופט ונהרג, והלוחמים המעטים ששרדו מצליחים להגיע לקרבת החוף, שם הם מבחינים בצבא היפני הנסוג ומצליחים לדווח זאת למפקדה. הם ניצלים על ידי נחתת ביחד עם הרם ומלוויו. בעקבות הדו"ח שלהם על הנסיגה פותחים האמריקאים בהתקפה מוצלחת.

קאמינגס מבקר את הרם הפצוע וזה אומר לו כי את האלונקה נשאו חייל כומר וחייל יהודי, והם עשו זאת מתוך אהבה ולא מתוך פחד, וכי רוח האדם היא חזקה יותר מכל פחד וטרור הנכפה עליה.

==קישורים חיצוניים==

*[https://www.youtube.com/watch?v=z2J8xuQpvQs קדימון לסרט הערומים והמתים], באתר יוטיוב
*[http://www.tcm.turner.com/tcmdb/title/806/The-Naked-and-the-Dead/ הערומים והמתים], באתר TCM
*
*
קטגוריה:ערכים שבהם תבנית בריטניקה אינה מתאימה
קטגוריה:סרטי 1958
קטגוריה:סרטים אמריקאיים
קטגוריה:סרטים באנגלית
קטגוריה:סרטים מבוססי ספרים
קטגוריה:סרטי מלחמה
קטגוריה:סרטי מלחמת העולם השנייה
קטגוריה:סרטי RKO
פיץ' פרפקט 3

פיץ' פרפקט 3 (באנגלית: Pitch Perfect 3) הוא סרט קומדיה מוזיקלית אמריקאי משנת 2017 בבימויה של טריש סיי. הוא סרט המשך לסרט פיץ' פרפקט 2 מ-2015, והסרט השלישי בסדרת הסרטים פיץ' פרפקט, בסרטים מככבים אנה קנדריק, אנה קאמפ, רבל וילסון, בריטני סנואו, היילי סטיינפלד, האנה מיי לי, אסתר דין, כריסטי פיט, אלכסיס נאפ, ג'ון לית'גו, מאט לטנר, רובי רוז, קלי ג'קל, שלי רגנר, אליזבט בנקס וג'ון מישל היגינס. עלילת הסרט עוקבת אחרי קבוצת האקפלה "בלאס" לאחר שסיימו את לימודיהן, מתאחדות חברות הלהקה לסיבוב הופעות אחרון מעבר לים.

== תקציר העלילה ==
לאחר סיום לימודיהן בבארדן קולג' פונות חברות להקת האקפלה ה"בלאס" לחיים הבוגרים, בזו אחר זו נכשלות כולן בהתמודדות עם המציאות של החיים לאחר הלימודים. הן פוגשות באמילי, שכעת מנהלת את להקת ה"בלאס", שמזמינה אותן לאירוע איחוד. כאשר הן מגיעות לאירוע, הן מופתעות לגלות שהן הוזמנו לשם צפייה בלהקה החדשה בלבד והן מתאכזבות מאוד. לאחר ההופעה, כשהן יושבות בבר מאוכזבות, הן מקבלות הצעה ממנהיגת הלהקה אוברי, שאביה יזמין את הלהקה להצטרף לסיבוב הופעות באירוע בבסיסים של צבא ארצות הברית באירופה. בנות הלהקה מחליטות לקבל את ההצעה במקום. הן מתאחדות בפעם האחרונה לסיבוב הופעות מעבר לים, שם הן מתחרות בלהקות נוספות על האופציה לשיר עם די.ג'יי חאלד (בתפקיד עצמו) בסוף סיבוב ההופעות.

== צוות השחקנים ==
* אנה קנדריק בתור בקה מיטשל.
* רבל וילסון בתור "איימי השמנה".
* אנה קאמפ בתור אוברי פוזן.
* בריטני סנואו בתור קלואי ביל.
* היילי סטיינפלד בתור אמילי ג'נק.
* האנה מיי לי בתור לילי אונהקומרה.
* אלכסיס נאפ בתור סטייסי קונראד.
* אסתר דין בתור סינתיה רוז אדמס.
* כריסטי פיט בתור פלורנסיה פוטנס.
* קלי ג'קל בתור ג'סיקה סמית.
* שלי רגנר בתור אשלי ג'ונס.
* רובי רוז בתור קלמטי.
* אליזבט בנקס בתור גייל אברנאטי.
* ג'ון מישל היגינס בתור פורגוס הורבאט.

==קישורים חיצוניים==
* 

== הערות שוליים ==

קטגוריה:סרטים באנגלית
קטגוריה:סרטי 2017
קטגוריה:סרטי המשך אמריקאיים
קטגוריה:ניו יורק בקולנוע
קטגוריה:פריז בקולנוע
קטגוריה:סרטי אולפני יוניברסל
שברולט קורסיקה

שברולט קורסיקה (באנגלית: Chevrolet Corsica) היא מכונית משפחתית גדולה המוגדרת כמכונית קומפקטית, מתוצרת יצרנית הרכב האמריקאית שברולט, חברת בת של קונצרן הרכב ג'נרל מוטורס אשר יוצרה בין השנים 1987–1996 בארצות הברית. 

בין השנים 1987-1991 דגם ה"שברולט קורסיקה" יוצר בקנדה תחת השם "Pontiac Tempest" (דור רביעי).

"שברולט קורסיקה" שווקה בישראל (בתצורת סדאן, 4 דלתות).

==תצורות==
* 4 דלתות - סדאן.
* 5 דלתות - האצ'בק.

==דרגות גימור==
* "LT".
* "LTZ".
* "XT".

==תמונות==
<gallery mode="packed" heights="100">
קובץ:1992-93 Chevrolet Corsica.JPG | "שברולט קורסיקה"
קובץ:Chevrolet Corsica 1994.jpg | "שברולט קורסיקה", שנת 1994 
קובץ:Corsica 1994-96.jpg | "שברולט קורסיקה"
קובץ:ChevroletCorsica.jpg | "שברולט קורסיקה"
קובץ:Chevrolet Corsica 2.8 EFi 1989 (29142646507).jpg | "שברולט קורסיקה", שנת 1989 
קובץ:'92-'93 Chevrolet Corsica.jpg | "שברולט קורסיקה"
קובץ:Corsica Liftback.jpg | "שברולט קורסיקה", דגם האצ'בק
</gallery>

==ראו גם==
* שברולט
* שברולט סיטיישן
* שברולט ברטה
* שברולט וגה

== קישורים חיצוניים ==

* 

==הערות שוליים==

קטגוריה:מכוניות משפחתיות גדולות
קטגוריה:דגמי מכוניות שהושקו ב-1987
קורסיקה
קטגוריה:מכוניות אמריקאיות
קטגוריה:כלי רכב המורכבים בקנדה
קטגוריה:מכוניות סדאן
הרכבת הקלה של אדיס אבבה

קרון הרכבת הקלה של אדיס אבבה
הרכבת הקלה של אדיס אבבה (באמהרית: የአዲስ አበባ ቀላል ባቡር) היא מערכת רכבת קלה בעיר אדיס אבבה בירת אתיופיה, אשר החלה לפעול בספטמבר 2015. המערכת נמצאת בבעלות רשות התחבורה של אדיס אבבה, ומופעלת ומתוחזקת על ידי חברת הרכבת התחתית של שנג'ן.

זוהי הרכבת הקלה הראשונה במזרח אפריקה ומדרום לסהרה

==מאפיינים==
הרכבת הקלה של אדיס אבבה פעילה בשני קווי רכבת. אורך המסילות הוא כ-31.6 קילומטר, ולאורכן 39 תחנות העלאת והורדת נוסעים. בשנת 2018 השתמשו 40 מיליון נוסעים בשירותי הרכבת הקלה.

המערכת כוללת שילוב של רכבת קלה ייעודית על ויאדוקט (בה הפרדה מתנועה אחרת) וחשמלית (Tram) ברחוב (משותפת עם הולכי רגל וכלי רכב).

מערכי הקרונות הם מתוצרת חברת , העתידה לספק גם את המערכים של הקו האדום של הרכבת הקלה בתל אביב.

==מפעיל==
הזיכיון לתפעול המערכת נמצא בידי תאגיד חברת הרכבת התחתית של שנג'ן.

==היסטוריה==
בשנת 2010 הגיע תאגיד המסילות האתיופי להסכמה עם בנק הייבוא-ייצוא הסיני על מימון התוכנית שתכלול 39 ק"מ של מסילה ושני קווים.

הקמת המערכת החלה בשנת 2011 על ידי חברת הרכבת של סין במימון סיני, והיא הושלמה בשנת 2015.

==קישורים חיצוניים==

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:רכבת קלה
קטגוריה:אדיס אבבה: תחבורה
קטגוריה:אתיופיה: רכבות
טאקומי מינאמינו

טאקומי מינאמינו (ביפנית: 南野 拓実; נולד ב-16 בינואר 1995) הוא כדורגלן יפני המשחק בעמדת החלוץ במונקו ובנבחרת יפן.

==קריירת מועדונים==
מינאמינו ערך 62 הופעות בליגה היפנית במדי סרסו אוסקה , בה שיחק לצד דייגו פורלאן, אך בתום העונה האחרונה שלו בקבוצה, היא ירדה ליגה. רד בול זלצבורג מהליגה האוסטרית עקבה אחריו במשך שנה וחצי עד שהחתימה אותו בסופו של דבר ב-7 בינואר 2015.

הוא ערך את הופעת הבכורה שלו במדי הקבוצה ב-26 בפברואר, כששיחק את המחצית הראשונה בהפסד הבית 1–3 לויאריאל במסגרת משחק הגומלין בשלב 32 האחרונות של הליגה האירופית.

ב-8 בנובמבר 2018 כבש את השלושער הראשון שלו במחצית אחת, בניצחון החוץ 2–5 על רוזנבורג במסגרת שלב הבתים של הליגה האירופית.

בעונת 2019/2020 הרשים במדי רד בול זלצבורג בשלב הבתים של ליגת האלופות וכבש שני שערים בקמפיין זה. ב-19 בדצמבר 2019 חתם על חוזה בליברפול מהפרמייר ליג תמורת שבעה מיליון ליש"ט בלבד, מינאמינו הפך רשמית לשחקן ליברפול ב-1 בינואר 2020. הוא היפני הראשון שמשחק במועדון.

ב-5 בינואר 2020 ערך את הופעת הבכורה שלו בליברפול בניצחון במסגרת הגביע האנגלי בדרבי נגד אברטון. ב-23 בינואר ערך את הופעת הבכורה שלו במסגרת הפרמייר ליג כשנכנס עוד במחצית הראשונה נגד וולבס. את שער הבכורה בקבוצה כבש במשחק מגן הקהילה, ב-29 באוגוסט 2020 במשחק שהסתיים בתיקו 1-1 ובהפסד קבוצתו בדו-קרב פנדלים לארסנל. את שער הבכורה בפרמייר ליג כבש ב-19 בדצמבר, בניצחון קבוצתו 0–7 על קריסטל פאלאס.

ב-1 בפברואר 2021 חתם מינאמינו בסאות'המפטון בהשאלה עד לסיום עונת 2020/2021. את שער הבכורה כבש בהופעת הבכורה ב-6 בפברואר בהפסד קבוצתו 2–3 לניוקאסל יונייטד.

ב-28 ביוני 2022 חתם מינאמינו במונקו.

==קריירה בינלאומית==
ב-13 באוקטובר 2015 ערך מינאמינו את הופעת הבכורה שלו בנבחרת יפן, כשנכנס כמחליף בדקה ה-83 במסגרת משחק ידידות נגד נבחרת איראן.

את שערו הראשון בנבחרת כבש ב-11 בספטמבר 2018 במסגרת משחק ידידות נגד נבחרת קוסטה ריקה.

בדצמבר 2018 נבחר כאחד מ-23 השחקנים לקראת גביע אסיה 2019. בינואר 2019, הוא ערך את הופעת הבכורה שלו בהרכב הפותח נגד נבחרת טורקמניסטן, כשבמשחק זה רשם בישול. בשלב חצי הגמר נגד איראן, הוא רשם שני בישולים ובנוסף סחט פנדל לזכות נבחרתו. את שערו הראשון בטורניר כבש בגמר נגד נבחרת קטר, משחק שנגמר בהפסד 1–3. מינאמינו רשם שש הופעות בסך הכל במסגרת טורניר זה.

נכלל בסגל נבחרת יפן לטורניר מונדיאל 2022.

נכלל בסגל נבחרת יפן לטורניר גביע אסיה 2023.

==תארים==
===קבוצתיים===
;רד בול זלצבורג
* אליפות אוסטריה (5): 2014/15, 2015/16, 2016/17, 2017/18, 2018/2019
* הגביע האוסטרי (4): 2014/15, 2015/16, 2016/17, 2018/2019

;ליברפול
* ליגה אנגלית: 2019/2020
* גביע הליגה האנגלי: 2021/2022
* גביע אנגלי: 2021/2022

===אישיים===
* רוקי השנה של הליגה היפנית: 2013

==קישורים חיצוניים==

==הערות שוליים==

קטגוריה:כדורגלנים יפנים
קטגוריה:חלוצי כדורגל יפנים
קטגוריה:כדורגלני סרסו אוסקה
קטגוריה:כדורגלני רד בול זלצבורג
קטגוריה:כדורגלני ליברפול
קטגוריה:כדורגלני סאות'המפטון
קטגוריה:כדורגלני מונקו
קטגוריה:כדורגלני גביע אסיה 2019
קטגוריה:כדורגלני מונדיאל 2022
קטגוריה:כדורגלני גביע אסיה 2023
קטגוריה:יפנים שנולדו ב-1995
קטגוריה:כדורגלנים יפנים באולימפיאדת ריו דה ז'ניירו (2016)
איפה גר החבר שלי (סרט)

איפה גר החבר שלי? (בפרסית: خانه دوست کجاست؟) הוא סרט דרמה איראני משנת 1987 שביים וכתב עבאס קיארוסטמי. שם הסרט נגזר משיר של המשורר האיראני סוהראב ספהרי . 

הסרט נחשב לראשון מתוך טרילוגיית קוקר של קיארוסטמי, טרילוגיה המתרחשת כולה בכפר קוקר שבאיראן.

הסרט מציג מסע מתמשך של תלמיד הרוצה להחזיר לחברו מספסל הלימודים את המחברת שלו, אותה לקח בטעות - אם לא יחזירה, התלמיד נטול המחברת יושעה מבית הספר.

הסרט נתפס כמטאפורה עבור תחושת החובה האזרחית והנאמנות אצל בני האדם.

הסרט נכלל ברשימת 50 הסרטים שצריך לראות לפני גיל 14 של מכון הסרטים הבריטי.

== עלילת הסרט ==
אחמד ומוחמד הם שני חברים לספסל הלימודים בכיתה ג' בכפר קוקר שבאיראן. יום אחד, אחמד חוזר לביתו מבית הספר ומגלה שהכניס בטעות לתיקו את המחברת של מוחמד.

אחמד יודע שללא המחברת חברו לא יוכל לעשות שיעורי בית ובכך יסכן אותו בהשעיה מבית הספר. בשל כך, אחמד יוצא למסע שבו הוא מחפש את מוחמד בניסיון להחזיר לו את המחברת. העלילה של הסרט סובבת סביב כל המאמץ המתסכל והדרך המייסרת שעובר אחמד כדי למצוא את מוחמד, היא מציגה את חוסר הרגישות ואת הבדלי תפיסות העולם בין מבוגרים לבין ילדים. 

אחמד אינו מוצא את ביתו של מוחמד ואינו מצליח להחזיר לו את המחברת, כשהוא חוזר לביתו מיואש ועייף השעה כבר מאוד מאוחרת, עם זאת, הוא בוחר להכין למוחמד את השיעורים. ביום למחרת, כאשר המורה בודק את המחברות והשיעורים שנתן הוא נותן להם ציון מצוין.

== פרסים ופסטיבלים ==
* 1987 - מדליית זהב בפסטיבל הסרטים פג'ר בקטגוריית הבימוי
* 1989 - מקום שלישי בפסטיבל לוקרנו

== מורשת ==
היכן הוא ביתו של החבר? הוא סרטו הראשון של קיארוסטמי שזכה לתשומת לב בין-לאומית.

מבקר הקולנוע ג'ונתן רוזנבאום כינה את קיארוסטמי כבמאי החי הטוב ביותר וכינה את הסרט (ביחד עם שאר הסרטים בטרילוגיית קוקר - מעבר לעצי הזית ו-Life And Nothing More) כ"מדיטציות מתמשכות במקום קבוע והדרך בה אנשים רגילים חיים בו... ... פואמות קומיות-קוסמיות על התמודדות עם אסונות אישיים ולא אישיים כאחד הם [הסרטים] על יצירה של תגליות והוקרה על העולם--כולל דברים שאנחנו לא יכולים להבין".

הבמאי ורנר הרצוג קורא לתלמידיו לצפות בסרט כחלק מתהליך הלמידה.

== קישורים חיצוניים ==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:סרטים בפרסית
קטגוריה:סרטים איראניים
קטגוריה:סרטי 1987
קטגוריה:דפים עם תרגומים שלא נסקרו
עופר יעקובי

עופר יעקובי (נולד ב-12 בינואר 1961) הוא כדורסלן עבר ישראלי אשר שיחק 11 עונות בליגת הכדורסל הבכירה בישראל וכן בנבחרת ישראל.

אף על פי שהחל לשחק כדורסל בגיל מאוחר יחסית, השתלב יעקובי במהרה בקבוצת הפועל גן שמואל, בה שיחק בסוף שנות ה-70 ותחילת שנות ה-80. כמו כן שיחק יעקובי בהפועל חולון, הפועל תל אביב, בית"ר תל אביב והפועל גבת. הוא סיים את הקריירה במכבי פתח תקווה בליגה השנייה. כשחקן נבחרת ישראל השתתף באליפויות אירופה בכדורסל ב-1983 ו-1985 ובאליפות העולם ב-1986.

==קריירת משחק==
יעקובי גדל בקריית שמונה ובנעוריו עבר ללמוד בפנימייה צבאית בחיפה. הוא החל לעסוק בכדורסל בגיל 16. מאמן נבחרת הנוער באותה תקופה, אריה מליניאק, התרשם מכישוריו, ועודד אותו להתמקד בכדורסל. בהמלצתו של מליניאק, עזב יעקובי את הפנימיה והצטרף להפועל גן שמואל, שם שיחק בשנים 1978–1982. בעונתו הראשונה בקבוצה, מיעט לשחק, אך עם הזמן גילה שיפור ביכולתו, ובעונתו הרביעית בגן שמואל העמיד ממוצע של 15 נקודות למשחק. במקביל שיחק יעקובי בנבחרת הנוער, שם שיתף פעולה, בין השאר, עם דורון ג'מצ'י וארז חזן, והיה שותף לזכייתה של נבחרת הנוער במקום השביעי באליפות אירופה ב-1980, שנערכה ביוגוסלביה.

ב-1982 עבר יעקובי להפועל חולון, שם חזר לשתף פעולה עם מאמנו אריה מליניאק. אוהדי הקבוצה העריכו את סגנון משחקו האגרסיבי והלוחמני והוא התאקלם בקבוצה היטב מבחינה חברתית ומקצועית. בעונתו השלישית בחולון, עונת 1984/5, הודרכה הקבוצה על ידי אייוואן דאנקן ויעקובי קלע כ-18 נקודות בממוצע למשחק. בעונת 1985/6 עבר יעקובי להפועל תל אביב שם העמיד ממוצע של כ-13 נקודות למשחק. עם זאת, הוא לא הצליח להשתלב היטב בקבוצה, בעיקר בשל יחסים עכורים עם המאמן פיני גרשון (שהוחלף במהלך העונה על ידי יעקב אדלר) וארל ויליאמס. יעקובי שב לחולון לעונה נוספת, אז קלע כ-9 נקודות בממוצע למשחק.

בעונת 1987/8 שיחק יעקובי בבית"ר תל אביב וקלע כ-12 נקודות בממוצע למשחק. בעונת 1988/89 שיחק בהפועל גבת, שם חווה את עונתו הטובה ביותר מבחינה סטטיסטית כאשר קלע כ-20 נקודות למשחק, אך גבת נשרה לליגה הארצית בתום העונה. יעקובי עבר למכבי פתח-תקווה בליגה הארצית, שם שיחק שתי עונות עד לפרישתו.

בנבחרת ישראל רשם יעקובי 43 הופעות. הוא היה בסגל הנבחרת באליפות אירופה ב-1983 שנערכה בצרפת; באליפות אירופה בכדורסל ב-1985 שנערכה בגרמניה, קלע כ-8 נקודות בממוצע למשחק; והשתתף גם באליפות העולם ב-1986 שנערכה בספרד וקלע כ-3 נקודות בממוצע למשחק.

==חייו האישיים==
בשנת 1986 נישא יעקובי לפזית כהן, שנבחרה לנערת החן של ישראל ב-1985. הם התגרשו לאחר 10 שנים מבלי שהביאו ילדים לעולם. לאחר פרישתו מכדורסל ניהל יעקובי בית קפה. בשנים האחרונות מתגורר בלאס וגאס כשהוא עוסק בנדל"ן ובעל עסק פרסום בעיר..

==קישורים חיצוניים==

* [http://basket.co.il/player.asp?PlayerId=5995#player-career-stats דף השחקן באתר מנהלת הליגה]
* [http://archive.fiba.com/pages/eng/fa/player/p/pid/64810/pid2//sid/2260/tid/306/tid2//_/1985_European_Championship_for_Men_Final_Round/index.html כרטיס שחקן], אתר פיב"א

==הערות שוליים==

קטגוריה:כדורסלני נבחרת ישראל
קטגוריה:כדורסלני הפועל גן שמואל
קטגוריה:כדורסלני הפועל חולון
קטגוריה:כדורסלני הפועל תל אביב
קטגוריה:כדורסלני הפועל גבת
קטגוריה:כדורסלני מכבי פתח תקווה
קטגוריה:כדורסלני בית"ר תל אביב
קטגוריה:מהגרים מישראל לארצות הברית
קטגוריה:ישראלים שנולדו ב-1961